wickkiey/tamil-wikipedia-chunked huggingface dataset:
# கடாரம் (புதினம்)

## கதை சுருக்கம்

இராஜேந்திரனின் தந்தையான இராஜராஜசோழன், அவனது காலத்தில் கடாரத்து மன்னனின் வேண்டுகோளுக்கிணங்க நாகையில் விகாரையொன்று எழுப்ப ஆனைமங்கலம் என்ற சிற்றூரை மானியமாகத் தந்த விவரம் ஆனைமங்கலம் செப்பேட்டின் மூலம் அறியப்படும் சேதி. படையெடுப்பு நடந்த காலகட்டத்துக்கு சில காலம் முன்பு வரை நட்புறவில் இருந்த இரு தேசங்கள் திடீரென்று வைரிகளானது ஏன்?  
கடல் கடந்து இராஜேந்திரன் படையெடுப்பு நடத்த சோழதேசத்தை விரிவு படுத்தும் நோக்கம் மட்டும் தான் காரணமா?  
இத்தகைய கேள்விகள் சரித்திரம் விட்டுச்சென்ற புதிர்கள். இந்தப்புதிருக்கான விடை தேடுவதே இந்தப் புதினத்தின் நோக்கம். இராஜேந்திரன் படையெடுத்ததாகச் சொல்லும் தேசங்கள் யாவை, அவற்றின் அக்காலத்தைய அரசு எப்படி இருந்திருக்கக்கூடும், அக்காலகட்டத்தில் கடாரத்தைச் சார்ந்தும் - வைரியாகக்கொண்டும் இருந்த பிற தேசங்கள் எவை போன்றவற்றை ஆராய்ந்தும், படையெடுப்புக்கான காரணத்தைத் தேடும் முயற்சியாகவும் இந்தப்புதினம் அமைந்துள்ளது.  
இராஜேந்திரச்சோழனின் மெய்கீர்த்தியில் வரும்  
“அலைகடல் நடுவே பல கலம் செலுத்தி” என்ற வாசகத்தை விவரித்து கடாரங்கொண்டான் என்ற இராஜேந்திரனின் பெயர்களுள் ஒன்றுக்குக் காரணக்கதை சொல்லும் இப்புதினம் இரு தேசங்களுக்கு மத்தியில் போர் மூளப் பெரும் காரணமாக விளங்கும் முக்கியமானதோர் கூற்றையும் வெளிக்கொணர தலைப்படுகிறது.  
தற்போதைய கம்போடியா முதல் தாய்லாந்து, மலேசியா, இந்தோனேசியா, சீனம் என்று விரியும் கதையின் களம் அதற்கான நேரடிக் களஆய்வை பின்புலமாகக் கொண்டு சிவக்கிரக ஆலயம் (candi prambanan), prasat preah vihar, lembah bujang போன்ற சரித்திரத்தளங்களை வாசகர்களின் மனக்கண்ணில் நிறுத்துகிறது. அக்காலத்தைய வாணிபச்சூழலை விளக்குவதோடு நானாதேசி வணிகர்கள் போன்ற தமிழகத்து வணிகக்குழுக்கள் கடல்கடந்தும் சாதித்த பெருமைகள் பலவற்றையும் விவரிக்கிறது.  
கம்போடிய மன்னன் சூரியவர்மன், கடாரத்தரையன் சங்கரமவிஜயோத்துங்கன், சாவகப்புகழ் ஏர்லங்கன், இராஜேந்திரச்சோழன் அவர் தம் மக்கள், தளபதிகள், நமது பொன்னியின் செல்வன் புகழ் வந்தியத்தேவன் போன்ற சரித்திர நாயகர்கள் இக்கதையில் வலம் வரக்காணலாம்.
# சோயூசு விண்கலம்

:*இதே பெயரிலுள்ள ஏவுகலத்திற்கு காண்க சோயூசு ஏவுகலங்கள்*  
பணிக்குழுவினர் எடுத்த ஒளிதப்படம். இதில் மையத்திற்கு வெளியே சோயூசு உள்ளது.]]  
**சோயூசு ** (*Soyuz*, , *ஒன்றியம்*) 1960களில் கோரொலெவ் வடிவமைப்பு மையத்தால் சோவியத் விண்வெளித் திட்டத்திற்காக வடிவமைக்கப்பட்ட விண்கலங்கள் தொகுப்பு ஆகும்; இது இன்னமும் செயற்பாட்டில் உள்ளது. மனிதர் ஏறிச்செல்லக்கூடிய நிலவுப் பயணங்களுக்கான சோவியத் திட்டத்திற்காக இது முதலில் வடிவமைக்கப்பட்டது.
# சோயூசு விண்கலம்

## வடிவமைப்பு

;சோயூசு விண்கலம்
;**சுழல்தட கலம் (ஏ)**:
:1 இணைப்பு இயக்க அமைப்பு,
:2 கர்சு அலைவாங்கி
:4 கர்சு அலைவாங்கி
:3 தொலைக்காட்சி பரப்புகை அலைவாங்கி
:5 படக்கருவி
:6 விண்கலக் கதவு
;**கீழிறங்கு கலம் (பி)**:
:7 வான்குடை அறை
:8 பெரிசுக்கோப்பு
:9 ஊடுறவுத்துளை,
:11 வெப்பக் காப்பு
;**சேவை கலம் (சி)**:
:10 மற்றும் 18 கல இருப்புக்கட்டுப்பாடு பொறிகள்,
:21 ஆக்சிசன் கிடங்கு
:12 புவி உணரிகள்,
:13 சூரிய உணரிகள்,
:14 சூரியப்பலகம் இணைப்பு புள்ளி
:16 குர்சு அலைவாங்கி
:15 வெப்ப உணரி
:17 முதன்மை உந்துகை
:20 எரிபொருள் கிடங்குகள்
:19 தொலைத்தொடர்பு அலைவாங்கிகள்
# ஈடுவைத்து ஈடுவைத்து நந்தலாலா

**எந்த மாதிரி? அட அந்தமாதிரி** ஆனையிறவு வெற்றி கொள்ளப்பட்ட உவகையில் சாந்தன், சுகுமார் கூட்டில் வெளிவந்த பாடல் ஆகும். ஒருவித நையாண்டித் தன்மையோடு அமைந்த பாடல். இப்பாடலை கவிஞர் புதுவை இரத்தினதுரை இயற்றியுள்ளார். இசைவாணர் கண்ணன், முரளி இணைந்து இசையமைத்துள்ளார்கள். மலையவன் ஒலிப்பதிவு செய்துள்ளார். தர்மேந்திரா கலையகத்தில் பாடல் ஒலிப்பதிவு செய்யப்பட்டுள்ளது. விடுதலைப் புலிகள் கலை பண்பாட்டுக் கழகத்தினால் தமிழீழத்தில் வெளியிடப்பட்டுள்ளது. ஆனையிறவு (2000) இறுவட்டில் இடம்பெற்றுள்ளது.
# ஈடுவைத்து ஈடுவைத்து நந்தலாலா

## இப்பாடலைப் பாடியவர்கள்

- எஸ். ஜி. சாந்தன்
- ஜெயா சுகுமார்
# ஈடுவைத்து ஈடுவைத்து நந்தலாலா

## பாடல் வரிகள்

<blockquote>
பல்லவி</br>  
ஈடுவைத்து ஈடுவைத்து நந்தலாலா - தமிழ்</br>
ஈழம்தரப் போகிறாவே நந்தலாலா</br>
ஆடும்வரை ஆடிவிட்டா நந்தலாலா - இப்போ</br>
ஆனையிற வெங்களிடம் நந்தலாலா</br>  
அனுபல்லவி</br>  
எந்தமாதிரி அட அந்தமாதிரி - தமிழ்</br>
ஈழமெங்கள் கண்ணெதிரே வந்த மாதிரி</br>
சொந்த ஊரிலேறி நாங்கள் சென்ற மாதிரி - ஏதோ</br>
தேவதைகள் வந்து வரம் தந்தமாதிரி</br>
விந்தை மாதிரி - வாசம்</br>
வீசும் மாதிரி - அட</br>
சந்தனத்தைப் பூசிக்கொண்டு நின்ற மாதிரி</br>  
சரணம்</br>  
ஊருக்குள்ள போகப்போறோம் நந்தலாலா - இப்போ</br>
உள்ளதையும் தந்து போறா நந்தலாலா</br>
மாமனையே நம்பி நம்பி நந்தலாலா - இப்போ</br>
மாரடிச்சுக் கொள்ளுறாவே நந்தலாலா</br>  
அம்பகாமம் வந்து போனார் நந்தலாலா - இப்போ</br>
ஆட்டிலறி தந்து போனார் நந்தலாலா</br>
அம்மையாரே தந்து போவார் நந்தலாலா - எங்கள்</br>
அம்பாறையும் பன்குளமும் நந்தலாலா</br>  
இந்தியாவுக் கோடிப்போனார் நந்தலாலா - இப்போ</br>
இஸ்ரவேலுக் கோடுறாவாம் நந்தலாலா</br>
எங்கு ஒடிப்போயுமென்ன நந்தலாலா - எங்கள்</br>
தம்பிதானே வெல்லப் போறார் நந்தலாலா</br>
</blockquote>
# குழிப்பேரி

**குழிப்பேரி** (*peach*; தாவரவியல் பெயர்: *Prunus persica*) சீனாவைப் பிறப்பிடமாகக் கொண்ட தாவரமாகும். இது இனிப்பு செறிந்த பழங்களை விளைவிக்கிறது. இப்பழம் ஆப்பிள் பழத்தினை ஒத்த தோற்றத்தையும், குணத்தையும் கொண்ட பழமாகும். குழிப்பேரி பழங்கள் பழக்கலவைகளிலும், பழரசங்களிலும் பயன்படுத்தப்படுகின்றன. இவற்றைக்கொண்டு கேக் போன்றவையும் தயாரிக்கப்படுகின்றன. மே முதல் செப்டம்பர் வரையான காலப்பகுதி இப்பழங்களின் பருவக்காலப்பகுதியாகும். சாப்பிட்டபின் உண்ணும் பழங்களில் இதுவும் ஒன்றாகும்.
# குழிப்பேரி

## அடங்கியுள்ள சத்துக்கள்

- இப்பழங்களில் உயிர்ச்சத்துக்களும், தாதுப்பொருட்களும்,பொட்டாசியம், புளோரைடுகள், இரும்பு மற்றும் பீட்டாகரோடினும் அதிகம் உள்ளன.
- இப்பழங்களில் நாற்பது சதவிகிதம் கலோரிகள் மட்டுமே உடலுக்கு ஆற்றலை வழங்குகின்றன.
- சி மற்றும் ஏ உயிர்ச்சத்துக்கள் இப்பழங்களில் அதிகமாகக் காணப்படுகின்றன.
# குழிப்பேரி

## மருத்துவப் பண்புகள்

- சி மற்றும் ஏ உயிர்ச்சத்துக்கள் இப்பழங்களில் அதிகமாகக் காணப்படுவதால் உடலினில் நோய் எதிர்ப்புச் சக்தியினையும், பார்வைத்திறனையும் அதிகரிக்கச் செய்கின்றன.
- இப்பழங்கள் திசுக்கள் கூட்டிணைப்பாக செயல்பட உதவி புரிகின்றன.
- இப்பழங்கள் இரத்த சிவப்பணுக்களை அதிகரிக்கச் செய்கின்றன.
- குழிப்பேரியில் அதிகளவு பொட்டாசியம் உள்ளது. இது இரத்த அழுத்தத்தினையும், இதயத்துடிப்பையும் சீராக்க உதவும்.
- இவை வாய்ப்புற்று நோயினைத் தடுக்கும் சக்தி கொண்டதாகும்.
- உடலின் செல்கள் மற்றும் திசுக்கள் நெகிழ்வுத்தன்மையுடன் இருக்கவும் இப்பழங்கள் உதவுகின்றன.
- இப்பழங்களில் எதிர்-ஆக்சிகரணிகள் உள்ளன. இவை இதயக்குழலிய நோயைக் கட்டுப்படுத்துவதில் பயனுள்ளதாகக் கூறப்படுகிறது.
# பரத்வாஜ்

**பரத்வாஜ்** தமிழ்த் திரைப்படத்துறையில் உள்ள முன்னணி இசையமைப்பாளர்களில் ஒருவராவார். இவர் தமிழ், தெலுங்கு, கன்னடம், மலையாளம் ஆகிய மொழிகளில் ஐம்பதுக்கும் மேற்பட்ட திரைப்படங்களுக்கு இசையமைத்திருக்கிருக்கிறார். 2008-ம் ஆண்டில் தமிழக அரசின் கலைமாமணி விருதைப் பெற்றார். இவர் தனது 17 ஆவது வயதிலேயே தூர்தர்ஷன் மற்றும் அனைத்திந்திய வானொலி நிலையத்தின் பல நிகழ்ச்சிகளுக்கு இசையமைத்தவர்.
# பரத்வாஜ்

## வாழ்க்கை வரலாறு

திருநெல்வேலி மாவட்டத்தில் உள்ள ராவணசமுத்திரத்தில் பிறந்த இவர் தனது பள்ளிப் படிப்பையும் கல்லூரி படிப்பையும் தில்லியில் பயின்றார். இவரது தந்தை ஒரு அரசு அதிகாரி ஆவார்.
# பரத்வாஜ்

## பாடல்கள்

### சரணுடன் இணைந்து இசையமைத்த குறிப்பிடத்தக்க பாடல்கள்

- 1998 காதல் மன்னன் - *உன்னை பார்த்த பின்பு நான்*
- 1999 அமர்க்களம் - *மகாகணபதி*, *சத்தமில்லாத தனிமை கேட்டேன்*
- 2000 பார்த்தேன் ரசித்தேன் - *பார்த்தேன் பார்த்தேன்*, *கிடைக்கல கிடைக்கல*
- 2002 ஜெமினி - *ஓ! போடு.. ஓ! போடு*
- 2003 ஜே ஜே - *ஜீ பூம்பா*, *நீ சூரியனை சுட்டுவிடும்*
- 2004 வசூல்ராஜா எம்.பி.பி.எஸ் - *சீனா தானா டோய்*
- 2004 அட்டகாசம் - *அட்டகாசம்*, *'தெக்கு சீமையில*, *தல போல வருமா*
- 2009 அசல் - *ஏ துஷ்யந்தா*, *தெட்டொடேய்ங்*
# பரத்வாஜ்

## பாடல்கள்

### மற்ற இயக்குநர்களுடன் இணைந்து இசையமைத்த குறிப்பிடத்தக்க பாடல்கள்

- அனைத்து பாடல்களும் - பாண்டவர் பூமி
- *ஆப்பிள் பெண்ணே* - ரோஜாக்கூட்டம்
- ஒவ்வொரு பூக்களுமே - ஆட்டோகிராப்
# பரத்வாஜ்

## பாடல்கள்

### இசையமைத்த திரைப்படங்கள்

காதல் மன்னன் திரைப்படத்தில் அறிமுகமான பரத்வாஜ் இதுவரை ஐம்பதுக்கும் மேற்பட்ட திரைப்படங்களுக்கு இசையமைத்திருக்கிறார். அஜித் குமார் நடிப்பில் வெளிவந்த அட்டகாசம் இவரது 25-வது திரைப்படமாகவும் இயக்குநர் சரணின் இயக்கத்தில் வெளிவந்த அசல் திரைப்படம் இவரது 50-வது திரைப்படமாகவும் அமைந்தது.
| ஆண்டு | தமிழ் | குறிப்புகள் |  |
| --- | --- | --- | --- |
| 1998 | *காதல் மன்னன்* | முதல் திரைப்படம் |  |
| *பூவேலி* |  |  |  |
| 1999 | *அமர்க்களம்* |  |  |
| *ரோஜாவனம்* |  |  |  |
| 2000 | *பார்த்தேன் ரசித்தேன்* |  |  |
| 2001 | *பாண்டவர் பூமி* |  |  |
| *பெண்கள்* |  |  |  |
| 2002 | *ரோஜாக்கூட்டம்* |  |  |
| *ஜெமினி* | சிறந்த இசையமைப்பாளருக்கான பிலிம்பேர் விருது - தமிழ் |  |  |
| *தமிழ்* |  |  |  |
| *தயா* |  |  |  |
| *ராஜ்ஜியம்* |  |  |  |
| *ஜங்ஷன்* |  |  |  |
| *ஐ லவ் யூ டா* |  |  |  |
| 2003 | *ஜே ஜே* |  |  |
| *காதல் டாட் காம்* |  |  |  |
| *காலாட்படை* |  |  |  |
| *அன்பே அன்பே* |  |  |  |
| 2004 | *வசூல்ராஜா எம்.பி.பி.எஸ்* |  |  |
| *ட்ரீம்ஸ்* |  |  |  |
| *ஜனனம்* |  |  |  |
| *ஒரு முறை சொல்லிவிடு* |  |  |  |
| *ஆட்டோகிராப்* | சிறந்த இசையமைப்பாளருக்கான பிலிம்பேர் விருது - தமிழ் |  |  |
| *அட்டகாசம்* |  |  |  |
| 2005 | *ஐயா* |  |  |
| *பிரியசகி* |  |  |  |
| *குண்டக்க மண்டக்க* |  |  |  |
| *பிப்ரவரி 14* |  |  |  |
| 2006 | *இதயத் திருடன்* |  |  |
| *திருப்பதி* |  |  |  |
| *ஜாம்பவான்* |  |  |  |
| *உள்ள கடத்தல்* |  |  |  |
| *மை ஆட்டோகிராப்* (கன்னடம்) |  |  |  |
| *திருட்டுப் பயலே* |  |  |  |
| *வட்டாரம்* |  |  |  |
| 2007 | *பள்ளிக்கூடம்* |  |  |
| *ஒன்பது ரூபாய் நோட்டு* |  |  |  |
| *விகாரி* (தெலுங்கு) |  |  |  |
| *நம்பர்.73, சாந்தி நிவசா* (கன்னடம்) |  |  |  |
| *முனி* |  |  |  |
| 2008 | *வல்லமை தாராயோ* |  |  |
| 2009 | *நாளை நமதே* |  |  |
| *சொல்ல சொல்ல இனிக்கும்* |  |  |  |
| *காதலுக்கு மரணமில்லை* | திரைப்படம் வெளியாகவில்லை |  |  |
| *அசல்* |  |  |  |
| 2010 | *களவாடிய பொழுதுகள்* |  |  |
| *நந்தி* |  |  |  |
| 2014 | *அதிதி* |  |  |
| *அரண்மனை* |  |  |  |
| *அழகிய பாண்டிபுரம்* |  |  |  |
| 2016 | ''ஆயிரத்தில் இருவர் | படப்பிடிப்பில் | } |
# ஜேம்ஸ் நியூட்டன் ஹவார்ட்

**ஜேம்ஸ் நியூட்டன் ஹோவர்ட்** (James Newton Howard, பிறப்பு: ஜூன் 9, 1951) ஒரு அமெரிக்க நாட்டு இசையமைப்பாளர் ஆவார். இவர் பேட்மேன் பிகின்ஸ், பிளட் டைமன்ட், த டார்க் நைட், ஆஃப்டர் ஏர்த், த ஹங்கர் கேம்ஸ் கட்சிங் பயர், மலேபிசென்ட் உள்ளிட்ட நூற்றுக்கும் மேற்பட்ட திரைப்படங்களுக்கு இசையமைத்துள்ளார்.
# ஜேம்ஸ் நியூட்டன் ஹவார்ட்

## இசையமைத்த திரைப்படங்கள்

இவர் இசையமைத்த திரைப்படங்களில் சில:
- பேட்மேன் பிகின்ஸ்
- பிளட் டைமன்ட்
- த டார்க் நைட்
- ஆஃப்டர் ஏர்த்
- த ஹங்கர் கேம்ஸ் கட்சிங் பயர்
- மலேபிசென்ட்
# லிவ் டைலர்

**லிவ் டைலர்** (Liv Tyler, பிறப்பு: ஜூலை 1, 1977) ஒரு அமெரிக்க நாட்டு நடிகை. இவர் 1994ம் ஆண்டு ’சைலண்ட் ஃபால்’ என்ற திரைப்படத்தின் மூலம் நடிப்புத்துறைக்கு அறிமுகமானார். அதை தொடர்ந்து த லார்டு ஆப் த ரிங்ஸ்: த பெலொசிப் ஆப் த ரிங், த லார்டு ஆப் த ரிங்ஸ்: த ரிடர்ன் ஆப் த கிங், ஹல்க் 2 உள்ளிட்ட திரைப்படங்களில் நடித்தார். இவர் த லார்டு ஆப் த ரிங்ஸ் திரைப்படங்களில் நடித்ததன் மூலம் பரிசியமான நடிகை ஆனார். இந்த திரைப்படதிற்காகச் சிறந்த நடிகைக்கான விருதுகளை வென்றார்.
# விக்கிப்பீடியா:2013 தொடர் கட்டுரைப் போட்டி/மேம்பாட்டுப் புள்ளிவிவரம்
# பேக்டேவாடி தொடருந்து நிலையம்

**பேக்டேவாடி தொடருந்து நிலையம்** புனே புறநகர் ரயில்வேயின் கட்டுப்பாட்டில் உள்ளது. புறநகர தொடர்வண்டிகள் வந்து செல்கின்றன. இது பழைய புனே-மும்பை நெடுஞ்சாலைக்கு அருகில் உள்ளது.  
புனே - லோணாவ்ளா, புனே - தளேகாவ், சிவாஜி நகர் - லோணாவ்ளா, சிவாஜி நகர் - தளேகாவ் ஆகிய வழித்தடங்களில் செல்லும் தொடர்வண்டிகள் இங்கு நின்று செல்கின்றன.
# கோராவாடி தொடருந்து நிலையம்

**கோராவாடி தொடருந்து நிலையம்** புனே புறநகர் ரயில்வேயின் கட்டுப்பாட்டில் இயங்குகிறது.
புனே - லோணாவ்ளா, புனே - தளேகாவ், சிவாஜிநகர் - லோணாவ்ளா, சிவாஜி நகர் - தளேகாவ் ஆகிய வழித்தடங்களில் செல்லும் தொடர்வண்டிகள் இங்கு நின்று செல்கின்றன.  
புனே - கர்ஜத் பயணியர் வண்டியும் நின்று செல்லும்.
# வட்காவ் தொடருந்து நிலையம்

**வட்காவ் தொடருந்து நிலையம்** புனே புறநகர் ரயில்வேயின் கட்டுப்பாட்டில் உள்ளது. இது மும்பை - சென்னை ரயில் வழித்தடத்தில் உள்ளது.  
புனே - லோணாவ்ளா, சிவாஜி நகர் - லோணாவ்ளா ஆகிய வழித்தடங்களில் செல்லும் தொடர்வண்டிகள் இங்கு நின்று செல்கின்றன.  
இவை தவிர, கீழ்க்காணும் பயணிகள் வண்டிகளும் நின்று செல்கின்றன.
1. புனே - கர்ஜத் பயணியர் ரயில்
1. மும்பை - சாய் நகர் சீரடி விரைவு பயணியர் ரயில்
1. மும்பை - பிஜாப்பூர் விரைவு பயணியர் ரயில்  
இது இரண்டு நடைமேடைகளைக் கொண்டது.
# பைக்கனூர் விண்வெளி ஏவுதளம்

பயணத்திற்கு முன்னதாக பைக்கானூர் விண்வெளி ஏவுதளத்தின் "காகரினின் துவக்கம்" சோயூசு ஏவுதளம் ]]  
**பைக்கானூர் விண்வெளி ஏவுதளம்** (*Baikonur Cosmodrome*, ) உலகின் முதலாவதும் மிகப்பெரியதுமான விண்வெளி ஏவுதள நிலையமாகும். இது கசக்சுத்தானில் பாலை புல்வெளியில் (இசுடெப்பி) ஏரல் கடலுக்கு கிழக்கில் ஏறத்தாழ 200கிமீ (124 மைல்) தொலைவில், சைர் தர்யா ஆற்றுக்கு வடக்கில் கடல் மட்டத்திற்கு 90 மீட்டர் உயரமான இடத்தில் அமைந்துள்ளது. இதன் அண்மையில் உள்ள தொடர்வண்டி நிலையம் *இத்யுர்தம்* ஆகும். இதனை கசக் அரசு உருசியாவிற்கு (தற்போது 2050 வரை) குத்தகைக்கு கொடுத்துள்ளது. இந்த நிலையத்தை உருசிய நடுவண் விண்வெளி நிறுவனமும் *உருசிய விண்வெளிக் காப்புப் படை*யும் கூட்டாக மேலாண்மை செய்கின்றன. குத்தகைக்கு விடப்பட்டுள்ள நிலப்பகுதி நீள்வட்ட வடிவில் கிழக்கு-மேற்காக 90கிமீ (56 மைல்) நீளமும் வடக்கு-தெற்காக 85கிமீ (53 மைல்) நீளமும் உள்ளது. இதன் மையத்தில் விண்வெளி மையம் அமைந்துள்ளது. பிந்தைய 1950களில் சோவியத் ஒன்றியத்தால் சோவியத் விண்வெளித் திட்டத்திற்கான அடித்தளமாக இந்த நிலையம் கட்டமைக்கப்பட்டது. தற்போதைய உருசிய விண்வெளித் திட்டத்தில் பைக்கானூரிலிருந்து ஓராண்டில் வணிகத்திற்கான, படைத்துறைக்கான, அறிவியலுக்கான பல பயணங்கள் ஏவப்பட்டு வருகின்றன. தற்போது, அனைத்து ஆளுள்ள விண்வெளிப் பயணங்களும் பைக்கானூரிலிருந்து ஏவப்படுகின்றன.  
மனித வரலாற்றிலேயே முதல் ஆளுள்ள விண்கலமான வஸ்தோக் 1 மற்றும் அதன் முன்னோடியான, உலகின் சுழல்தட விண்கலமான இசுப்புட்னிக் 1 பைக்கானூரின் ஏவுதளங்களில் ஒன்றிலிருந்துதான் ஏவப்பட்டன; இந்த ஏவுதளம் யூரி ககாரின் நினைவாக காகரினின் துவக்கம் என்று பெயரிடப்பட்டுள்ளது.
# கான்ஹே தொடருந்து நிலையம்

**கான்ஹே ரயில் நிலையம்** புனே புறநகர் ரயில்வேயின் கட்டுப்பாட்டில் இயங்குகிறது. இது மும்பை - சென்னை ரயில் வழித்தடத்தில் அமைந்துள்ளது.  
புனே - லோணாவ்ளா, சிவாஜி நகர் - லோணாவ்ளா ஆகிய வழித் தடங்களில் இயங்கும் ரயில்கள் இங்கு நின்று செல்கின்றன.  
1. புனே - கர்ஜத் பயணியர் ரயிலும் நின்று செல்லும்.  
இந்த நிலையத்தில் 2 நடைமேடைகளும், ஒரு மேம்பாலமும் உள்ளன.
# காம்ஷேத் தொடருந்து நிலையம்

**காம்ஷேத் ரயில் நிலையம்** புனே புறநகர் ரயில்வேயின் கட்டுப்பாட்டில் இயங்குகிறது. இது மும்பை - சென்னை ரயில் வழித்தடத்தில் அமைந்துள்ளது.  
புனே - லோணாவ்ளா, சிவாஜி நகர் - லோணாவ்ளா ஆகிய வழித்தடங்களில் செல்லும் உள்ளூர் ரயில்கள் இங்கு நின்று செல்கின்றன.  
இங்கு புனே - கர்ஜத் பயணியர் ரயிலும் நின்று செல்லும்.  
இந்த நிலையத்தில் இரண்டு நடைமேடைகளும், ஒரு நடை மேம்பாலமும் உள்ளன.
# மளவலி தொடருந்து நிலையம்

**மளவலி ரயில் நிலையம்** புனே புறநகர் ரயில்வேயின் கட்டுப்பாட்டில் உள்ளது. இது மும்பை - சென்னை ரயில் வழித்தடத்தில் உள்ளது.  
புனே - லோணாவ்ளா, சிவாஜி நகர் - லோணாவ்ளா ஆகிய வழித்தடங்களில் செல்லும் ரயில்கள் இங்கு நின்று செல்கின்றன.  
இங்கு புனே - கர்ஜத் பயணியர் ரயிலும் நின்று செல்லும்.  
இந்த நிலையத்தில் இரண்டு நடைமேடைகளும் ஒரு நடைமேம்பாலமும் உள்ளன.
# பிம்பிரி-சிஞ்ச்வடு

**பிம்ப்ரி-சிஞ்ச்வடு** எனும் நகரம் இந்தியாவில் உள்ள மகாராஷ்டிராவில் உள்ள புனே மாவட்டம், ஹவேலி தாலுகாவில் உள்ள பெருநகர மாநகராட்சியாகும். இது புனேயின் இரட்டை நகரம் என்றும் அழைக்கப்படுகிறது. இந்த நகரத்திற்குள் பிம்பிரி, சிஞ்ச்வடு, நிக்டி, போசரி, மோஷி, சாங்கவி ஆகிய ஊர்களும் அடங்குகின்றன. இது புனேயின் வடமேற்கில் அமைந்துள்ளது. இங்கிருந்து புனேவுக்கு பழைய புனே-மும்பை நெடுஞ்சாலை வழியாக செல்லலாம்.
# பிம்பிரி-சிஞ்ச்வடு

## மக்கள் தொகை

2011-ஆம் ஆண்டு கணக்கெடுப்பின்போது 1,729,320 மக்கள் வாழ்ந்தனர். இவர்களில் எழுத்தறிவு பெற்றோர் 87.19 சதவீதத்தினர் ஆவர். இங்கு வாழும் மக்கள் மராத்தியில் பேசுகின்றனர்.
# பிம்பிரி-சிஞ்ச்வடு

## பண்பாடு

விநாயக சதுர்த்தியும், தசராவும் கொண்டாடுகின்றனர்.
# பிம்பிரி-சிஞ்ச்வடு

## போக்குவரத்து

பிம்ப்ரி-சிஞ்ச்வடு நகரத்தில் இருந்து மற்ற இடங்களுக்கு தொடருந்தி, பேருந்து, வானூர்தி மூலம் செல்லலாம். இதற்கு அருகில் புனே சர்வதேச விமான நிலையம் அமைந்துள்ளது. புனே - லோணாவ்ளா புறநகர் ரயில்கள் இந்த நகரத்தைக் கடந்து செல்கின்றன. பழைய புனே -மும்பை நெடுஞ்சாலை வழியாக மற்ற ஊர்களுக்குச் செல்லலாம். பிம்ப்ரி-சிஞ்ச்வடு பேருந்து நிலையத்தில் இருந்து மற்ற ஊர்களுக்கு புனே மாநகரப் பேருந்துகள் இயக்கப்படுகின்றன. இதற்கு அருகில் சிஞ்ச்வடு ரயில் நிலையம், அகுர்டி ரயில் நிலையம், பிம்பிரி ரயில் நிலையம்.
# பிம்பிரி-சிஞ்ச்வடு

## புறநகர்ப் பகுதிகள்

இந்த நகரத்தைச் சுற்றியுள்ள பகுதிகளை கீழே காணவும்.
- ஆகுர்டி
- ஹிஞ்சவடி
- சிஞ்ச்வடு
- பிம்பிரி
- நிக்டி
- துகாராம் நகர்
- ரஹாடணி
- ராவேத்
- ரூபி நகர்
- வாகடு
- நேரு நகர்
- போசரி
- சிவாஜி நகர்
- கட்கி
- சம்பாஜி நகர்
- யமுனா நகர்
- தேர்காவ்
- கசர்வடி
- பிம்பளே குரவ்
- பிம்பளே நிலக்
- பிம்பளே சவுதாகர்
- தாபோடி
# தாராசிவா மாவட்டம்

**தாராசிவா மாவட்டம்** (பழைய பெயர்:** உஸ்மானாபாத் மாவட்டம்**), இந்தியாவில் உள்ள மகாராஷ்டிராவில் உள்ளது. இது அவுரங்காபாத் மண்டலத்திற்கு உட்பட்டது. இதன் தலைமையகம் தாராசிவா நகரத்தில் உள்ளது. புகழ் பெற்ற துளஜாபவானி கோயில் இந்த மாவட்டத்தில் உள்ளது. இந்த மாவட்டம் 7569&nbsp; சதுர கிலோமீட்டர் பரப்பளவில் அமைந்துள்ளது. இதனை அடுத்த வந்த ஏக்நாத் சிண்டே தலைமையிலான அரசு செப்டம்பர் 2023ல் அதனை உறுதி செய்தது.மேலும் மாவட்டப் பெயர் மாற்றம் செய்ததை எதிர்த்த வழக்கை இந்திய உச்ச நீதிமன்றம் தள்ளுபடி செய்தது.
# தாராசிவா மாவட்டம்

## வட்டங்கள்

இந்த மாவட்டத்தை எட்டு வட்டங்களாகப் பிரித்துள்ளனர்.
- உஸ்மானாபாத்
- துளஜாபூர்
- உமர்கா
- லோஹாரா
- களம்பு
- பூம்
- வாசி
- பராண்டா
# தாராசிவா மாவட்டம்

## மக்கள் தொகை

2011-ஆம் ஆண்டு கணக்கெடுப்பின்போது 1,660,311 மக்கள் வாழ்ந்தனர்.  
இந்த மாவட்டத்தில் சதுர கிலோமீட்டருக்குள் 219 பேர் வாழ்வதாக மக்கள் அடர்த்தி கணக்கெடுப்பு தெரிவிக்கிறது.  
இந்த மாவட்டத்தை பாராளுமன்றத்தில் முன்னிறுத்துபவர் உஸ்மானாபாத் மக்களவைத் தொகுதியின் சார்பாக தேர்ந்தெடுக்கப்பட்டவர் ஆவார்.
# தாராசிவா மாவட்டம்

## போக்குவரத்து

இந்த மாவட்டத்தில் இருந்து தேசிய நெடுஞ்சாலைகள் வழியாக பிற இடங்களுக்கு செல்லலாம். இங்கு ரயில் நிலையங்களும் உள்ளன.
# மாயாஜால்

**மாயாஜால்** (*Mayajaal*) என்பது தமிழ்நாட்டின் சென்னையிலுள்ள ஒரு பொழுதுபோக்கு மையமாகும். இது கிழக்கு கடற்கரை சாலையிலுள்ள கானத்தூரில் அமைந்துள்ளது. இதன் பரப்பளவு முப்பது ஏக்கர்களாகும். இது பல்பொருள் அங்காடி, விளையாட்டு மையம், ஓய்வகம் மற்றும் பல்வகை திரையரங்குகள் கொண்ட இடமாகும். இங்கு 16 பல்வகை திரையரங்குகள் உள்ளன. இதுவே ஆசியாவிலேயே மிக அதிகமான பல்வகை திரையரங்குகள் கொண்ட இடமாகும். விளையாட்டு மையம் 2003 ஆம் ஆண்டு தொடங்கப்பட்டது. ஓய்வகம் 2005 ஆம் ஆண்டு நாற்பது அறைகளுடன் திறக்கப்பட்டது . முப்பதாயிரம் சதுர அடிகள் கொண்ட பல்பொருள் அங்காடி 2006 ஆம் ஆண்டு தொடங்கப்பட்டது
# நாசிக் மாவட்டம்

**நாசிக் மாவட்டம்**. இந்திய மாநிலமான மகாராஷ்டிராவில் உள்ளது. இதன் தலைமையகம் நாசிக் நகரில் உள்ளது. இந்த மாவட்டம் 15,530 சதுர கிலோமீட்டர் பரப்பளவைக் கொண்டது.திரியம்பகேஸ்வரர் கோயில் மற்றும் பாண்டவர் குகைகள் இம்மாவட்டதில் உள்ளது.  
இந்த மாவட்டத்தின் மேற்குப் பகுதியில் மேற்குத் தொடர்ச்சி மலைத்தொடர் அமைந்துள்ளது. இந்த மாவட்டத்தின் கிழக்குப் பகுதி தக்காணப் பீடபூமியில் அமைந்துள்ளது. இங்கு வளம் நிறைந்த மண் இருப்பதால், உழவுத் தொழில் முதன்மையாக விளங்குகிறது. கோதாவரி ஆறு இந்த மாவட்டத்தில் இருந்தே தொடங்குகிறது.
# நாசிக் மாவட்டம்

## மக்கள் தொகை

2011-ஆம் ஆண்டு கணக்கெடுப்பின்போது, 6,109,052 மக்கள் வாழ்ந்தனர்.  
சராசரியாக, சதுர கிலோமீட்டருக்குள் 393 பேர் வாழ்கின்றனர்.
நாசிக், திரிம்பகேஷ்வர் போன்ற பகுதிகளில் சமசுகிருதம் பேசுவோரும் உள்ளனர்.
# நகாமோ மாவட்டம்

**நகாமோ மாவட்டம்** இந்திய மாநிலமான அசாமில் உள்ளது. இது அசாமில் அதிக மக்கள் தொகையைக் கொண்ட மாவட்டம் ஆகும். இதன் தலைமையகம் நகோன்வில் உள்ளது. இந்த மாவட்டம் 3831 சதுர கிலோமீட்டர் பரப்பளவில் அமைந்துள்ளது. காசிரங்கா தேசியப் பூங்காவின் சில பகுதிகள், இந்த மாவட்டத்தின் வரையறைக்குள் வருகின்றன.
# நகாமோ மாவட்டம்

## பொருளாதாரம்

இங்கு நெல் பயிரிடுகின்றனர். உழவுத் தொழிலே முதன்மையானது. இங்கு நெசவு ஆலைகளும், தேயிலை, சணல் தொழிற்சாலைகளும் உள்ளன.
# நகாமோ மாவட்டம்

## மக்கள் தொகை

2011-ஆம் ஆண்டு மக்கள் தொகைக் கணக்கெடுப்பின் போது, 2,826,006 மக்கள் வாழ்கின்றனர். சதுர கிலோமீட்டருக்குள் 711 பேர் வசிக்கின்றனர். பால் விகிதத்தில், ஆயிரம் ஆண்களுக்கு ஈடாக 962 பெண்கள் உள்ளனர். இங்கு வசிக்கும் மக்களில் 74% பேர் கல்வியறிவு பெற்றுள்ளனர். இங்கு முஸ்லீம்கள் பெரும்பான்மையினராக வாழ்கின்றனர். குறிப்பிடத்தக்க அளவில் இந்துக்களும் வாழ்கின்றனர்.  
இங்கு அசாமிய மொழி, வங்காளம், இந்தி, போடோ, கர்பி, திமாசா, மணிப்பூரி ஆகிய மொழிகளைப் பேசும் மக்கள் வாழ்கின்றனர். அசாமிய மொழியை பொது மொழியாகப் பயன்படுத்துகின்றனர்.
# சிவசாகர் மாவட்டம்

**சிவசாகர் மாவட்டம்** இந்திய மாநிலமான அசாமில் உள்ளது. இதை சிப்சாகர் என்று அழைத்தனர். இதன் தலைமையகம் சிவசாகர் நகரில் உள்ளது. இந்த மாவட்டம் 2668 சதுர கிலோமீட்டர் பரப்பளவில் அமைந்துள்ளது. இது மூன்று வட்டங்களைக் கொண்டது. சராய்தேவோ, சிவசாகர், நாசிரா ஆகியன.
# சிவசாகர் மாவட்டம்

## மக்கள் தொகை

2011-ஆம் ஆண்டு மக்கள் தொகைக் கணக்கெடுப்பின்போது, 1,150,253 மக்கள் வாழ்ந்தனர். சதுர கிலோமீட்டருக்குள் 431 பேர் என்ற அளவில் மக்கள் அடர்த்தி உள்ளது.
ஆயிரம் ஆண்களுக்கு ஈடாக 951 பெண்கள் என்ற அளவில் பால் விகிதம் உள்ளது. இங்கு வாழ்வோரில் 81.36% பேர் கல்வியறிவு பெற்றுள்ளனர்.  
இங்கு பெரும்பான்மையினராக இந்துக்கள் வாழ்கின்றனர்.
# சோணித்பூர் மாவட்டம்

**சோனித்பூர் மாவட்டம்** இந்திய மாநிலமான அசாமில் உள்ளது. இதன் தலைமையகம் தேஜ்பூர் நகரில் உள்ளது. இந்த மாவட்டம் 5324 சதுர கிலோமீட்டர் பரப்பளவில் அமைந்துள்ளது.
# சோணித்பூர் மாவட்டம்

## மக்கள் தொகை

2011-ஆம் ஆண்டு கணக்கெடுப்பின்போது, 1,925,975 மக்கள் வாழ்ந்தனர். சதுர கிலோமீட்டருக்குள் 365 பேர் என்ற அளவில் மக்கள் அடர்த்தி கணக்கெடுக்கப்பட்டுள்ளது.
ஆயிரம் ஆண்களுக்கு நிகராக 946 பெண்கள் என்ற அளவில் பால் விகிதம் கணக்கு உள்ளது. இங்கு வாழ்வோரில் 69.96% பேர் கல்வியறிவு பெற்றுள்ளனர்.  
முன்னாள் நாடாளுமன்ற சபாநாயகராகத் திகழ்ந்த சோம்நாத் சட்டர்ஜி இந்த மாவட்டத்தைச் சேர்ந்தவர்.
# உதல்குரி மாவட்டம்

**உதல்குரி மாவட்டம்** இந்திய மாநிலமான அசாமில் உள்ளது. இதன் தலைமையகம் உதல்குரி நகரில் உள்ளது. இந்த மாவட்டம் 1852.16&nbsp; சதுர கிலோமீட்டர் பரப்பளவில் அமைந்துள்ளது. மானஸ் வனவிலங்கு காப்பகத்தின் பகுதி இந்த மாவட்டத்தின் வரையறைக்குள் உள்ளது.
# உதல்குரி மாவட்டம்

## மக்கள் தொகை

2011-ஆம் ஆண்டு மக்கள் தொகைக் கணக்கெடுப்பின்போது, 832 769 மக்கள் வாழ்ந்தனர். இங்கு வாழும் மக்களில் 66.6% பேர் கல்வியறிவு பெற்றுள்ளனர். ஆயிரம் ஆண்களுக்கு ஈடாக 966 பெண்கள் என்ற அளவில் பால் விகிதம் உள்ளது. சதுர கிலோமீட்டருக்குள் 497 பேர் என்ற அளவில் மக்கள் அடர்த்தி உள்ளது. இங்கு அசாமிய மக்கள், போடோ மக்கள், கோச் மக்கள், ரபா மக்கள், சந்தாலி மக்கள், மார்வாரிகள், வங்காளிகள் ஆகியோர் வாழ்கின்றனர்.
# உதல்குரி மாவட்டம்

## ஆட்சிப் பிரிவுகள்

இந்த மாவட்டத்தை இரண்டு வட்டங்களாகப் பிரித்துள்ளனர். உதல்குரி, பேர்காவ் ஆகியன. இதை மேலும் 9 வருவாய் வட்டங்களாகப் பிரித்துள்ளனர்.
# அனுமன் ஜெயந்தி

**அனுமன் ஜெயந்தி** என்பது இந்துக் கடவுளும் இராமாயணக் கதாப்பாத்திரமுமான அனுமன் பிறந்தநாளைக் கொண்டாடும் விழாவாகும். தமிழ்நாட்டிலும் கேரளாவிலும் மட்டும் அனுமன் ஜெயந்தி மார்கழி மாதம், அமாவாசையும் மூலநட்சத்திரமும் கூடிவரும் நாளன்று கொண்டாடப்படுகிறது. ஆனால், பெரும்பாலான பிற மாநிலங்களில் சைத்ர மாதம் வளர்பிறையில் வரும் தசமி திதியன்று அனுமன் ஜெயந்தியைக் கொண்டாடுகிறார்கள்.  
அனுமன் ஜெயந்தி அன்று பக்தர்கள் நோன்பிருந்தும் அனுமாருக்கு வடை மாலை, துளசி மாலை, வெற்றிலை மாலை, வெண்ணெய்க்காப்பு அலங்காரம் செய்தும் வழிபடுவர்.
# தின்சுகியா மாவட்டம்

**தின்சுகியா மாவட்டம்** இந்திய மாநிலமான அசாமில் உள்ளது. இதன் தலைமையகம் தின்சுகியா நகரில் உள்ளது. இந்த மாவட்டம் 3790 சதுர கிலோமீட்டர் பரப்பளவில் அமைந்துள்ளது.
# தின்சுகியா மாவட்டம்

## பொருளாதாரம்

இங்கு தேயிலை, ஆரஞ்சு, இஞ்சி ஆகியவற்றையும் பயிரிடுகின்றனர். இங்கு ஹிந்துஸ்தான் யூனிலீவர் லிமிடெட் கிளை அமைந்துள்ளது. டிக்பாய் நகரியத்தில் இந்திய ஆயில் கார்பரேசனுக்கு சொந்தமான கச்சா எண்ணெய்க் கிணறுகளும், கச்சா எண்ணெய் சுத்திகரிப்பு நிலையமும் உள்ளது.
# தின்சுகியா மாவட்டம்

## போக்குவரத்து

இந்த மாவட்டத்தில் தேசிய நெடுஞ்சாலைகள் ஓடுகின்றன. 40 கிலோமீட்டர் தொலைவில் திப்ருகார் விமான நிலையம் அமைந்துள்ளது.
# தின்சுகியா மாவட்டம்

## மக்கள் தொகை

2011-ஆம் ஆண்டு மக்கள் தொகைக் கணக்கெடுப்பின்போது, 1,316,948 மக்கள் வாழ்ந்தனர்.
சதுர கிலோமீட்டருக்குள் 347 பேர் என்ற அளவில் மக்கள் அடர்த்தி உள்ளது. ஆயிரம் ஆண்களுக்கு ஈடாக 948 பெண்கள் வாழ்கின்றனர். இங்கு வாழ்வோரில் 70.92% பேர் கல்வியறிவு பெற்றுள்ளனர்.
இங்கு அதிகளவில் இந்துக்கள் வாழ்கின்றனர். பலர் பழங்குடியின மக்கள் ஆவர். மக்கள் நேபாளி, பீகாரி, வங்காள மொழி ஆகியவற்றை பேசுகின்றனர்.
# எண்கணிதத்தின் அடிப்படைத் தேற்றம்

புத்தகம் (*Disquisitiones Arithmeticae* 1801). இப்புத்தகத்தில் இத் தேற்றமானது காஸால், ’இருபடித் தலைகீழித்தன்மையின் விதி’ (law of quadratic reciprocity) எனக் குறிப்பிடப்பட்டுள்ளாது.]]
**எண்கணிதத்தின் அடிப்படைத் தேற்றம்** (*fundamental theorem of arithmetic*)
;தேற்றத்தின் கூற்று
1ஐ விடப் பெரியதான ஒவ்வொரு முழுஎண்ணும் பகாஎண்ணாகவோ அல்லது பகாஎண்களின் பெருக்கமாகவோ இருக்கும்.  
இவ்வாறு ஒரு முழுஎண் பகாஎண்களின் பெருக்கமாக அமையும்போது அவ்வமைப்பில் காணப்படும் பகாஎண்களில் ஒருபோதும் மாற்றம் இருக்காது. ஆனால் அவற்றின் இடவரிசை மாறலாம். எடுத்துக்காட்டாக,  
1200 = 2 &times; 3 &times; 5 = 3 &times; 2&times; 2&times; 2&times; 2 &times; 5 &times; 5 = 5 &times; 2&times; 3&times; 2&times; 5 &times; 2 &times; 2 = etc.  
அதாவது இத் தேற்றத்தின்படி,
- 1200 ஆனது பகாஎண்களின் பெருக்கமாக அமைகிறது
- 1200ஐ எவ்விதமாக பாகாக்காரணியாக்கம் செய்து எழுதினாலும் அப்பெருக்கத்தில் கண்டிப்பாக நான்கு 2களும், ஒரு 3ம், இரண்டு 5களும் இருக்கும். இவற்றைத் தவிர வேறு பகாஎண் எதுவும் அக்காரணியாக்கத்தில் ஒருபோதும் இடம்பெறாது.  
இத்தேற்றத்தின்படி முழுஎண்ணின் காரணிகள் பகாஎண்களாக இருக்கவேண்டியது அவசியம். ஏனென்றால் காரணிகள் பகுஎண்களாக அமையும்போது அம் முழுஎண்ணின் காரணிப்பெருக்க அமைப்பு தனித்த ஒன்றாக இராமல் பல்வேறு விதங்களில் அமைய வாய்ப்புள்ளது. எடுத்துக்காட்டாக, 12 = 2 × 6 = 3 × 4 என அமையலாம்.  
இத்தேற்றம் **தனித்த காரணியாக்கத் தேற்றம்** (*unique factorization theorem*) அல்லது **தனித்த பகாக்காரணியாக்கத் தேற்றம்** (*unique-prime-factorization theorem*) என்றும் அழைக்கப்படுகிறது
# எண்கணிதத்தின் அடிப்படைத் தேற்றம்

## வரலாறு

யூக்ளிடின் படைப்பான ‘எலிமெண்ட்ஸ்’ என்ற புத்தகத்தின் ஏழாம் பாகத்தில் காணப்படும் கூற்றுகள் 30, 32 இரண்டும் எண்கணித அடிப்படைத் தேற்றத்தின் கூற்றாகவும் நிறுவலாகவும் அமைந்துள்ளன.  
கூற்று 30 ஆனது, யூக்ளிடின் முற்கோள் (Euclid's lemma) எனப்படும். இக் கூற்றே எண்கணித அடிப்படைத் தேற்றத்தின் நிறுவலுக்கான முக்கியக் குறிப்பாக அமைகிறது.  
31 ஆவது கூற்றானது கூற்று 30 இலிருந்து வருவிக்கப்படுகிறது.  
32 ஆவது கூற்றானது கூற்று 31 இலிருந்து வருவிக்கப்படுகிறது.  
கார்ல் ஃப்ரெடெரிக் காசின் புத்தகத்தில் பிரிவு 16 ஆனது (*Disquisitiones Arithmeticae*) எண்கணித அடிப்படைத் தேற்றத்தின் நவீனக் கூற்று மற்றும் நிறுவலாக உள்ளது. இதில் சமானம், மாடுலோ n பயன்படுத்தப்பட்டுள்ளது. அல்லது *நியம வடிவம்* (standard form) எனப்படும்.  
எடுத்துக்காட்டு:
:999 = 3<sup>3</sup>×37
:1000 = 2<sup>3</sup>×5<sup>3</sup>
:1001 = 7×11×13  
*n* இன் மதிப்பு மாறாமல், *p*<sup>0</sup> = 1 போன்ற காரணிகளை இவ் வடிவினுள் நுழைக்கலாம்.
:1000 = 2<sup>3</sup>×3<sup>0</sup>×5<sup>3</sup>  
இதனால் பூச்சிய அடுக்குகொண்ட எத்தனை பகாக்காரணிகளை சேர்ப்பதன் மூலம், ஒரு நேர் முழுஎண்ணைப் பகாஎண்களின் முடிவிலாப் பெருக்கமாக எழுத முடிகிறது:
:<math>
n=2^{n_2}3^{n_3}5^{n_5}7^{n_7}\cdots=\prod p_i^{n_{p_i}}.
</math>  
இதில் *n*<sub>*i*</sub> இன் முடிவுறு மதிப்புகள் நேர் முழுஎண்களாகவும் மற்றவை பூச்சியமாகவும் இருக்கும். எதிரடுக்கள், நேர் விகிதமுறு எண்களின் விதிமுறை வடிவினைத் தரும்.
# எண்கணிதத்தின் அடிப்படைத் தேற்றம்

## வரலாறு

### எண்கணிதச் செயல்கள்

எண்களை இவ்வாறு நியம வடிவில் எழுதுவதால், பெருக்கல், மீப்பெரு பொது வகுத்தி காணல், மீச்சிறு பொது மடங்கு காணல் போன்ற கணிதச் செயல்களை எளிதாகச் செய்ய முடிகிறது:
:<math>
a\cdot b
=2^{a_2+b_2}\,3^{a_3+b_3}\,5^{a_5+b_5}\,7^{a_7+b_7}\cdots
=\prod p_i^{a_{p_i}+b_{p_i}},
</math>  
:<math>
\gcd(a,b)
=2^{\min(a_2,b_2)}\,3^{\min(a_3,b_3)}\,5^{\min(a_5,b_5)}\,7^{\min(a_7,b_7)}\cdots
=\prod p_i^{\min(a_{p_i},b_{p_i})},
</math>  
:<math>
\operatorname{lcm}(a,b)
=2^{\max(a_2,b_2)}\,3^{\max(a_3,b_3)}\,5^{\max(a_5,b_5)}\,7^{\max(a_7,b_7)}\cdots
=\prod p_i^{\max(a_{p_i},b_{p_i})}.
</math>
# எண்கணிதத்தின் அடிப்படைத் தேற்றம்

## வரலாறு

### எண்கணிதச் சார்புகள்

நியம வடிவைப் பயன்படுத்தி பல எண்கணிதச் சார்புகள் வரையறுக்கப்பட்டுள்ளன. குறிப்பாக, பகாஎண்களின் அடுக்குகளின் மீதான சார்பலன்களின் மதிப்புகளைக் கொண்டு கூட்டல் சார்பு மற்றும் பெருக்கல் சார்பு இரண்டும் தீர்மானிக்கப்படுகின்றன.
# எண்கணிதத்தின் அடிப்படைத் தேற்றம்

## நிறுவல்

இத் தேற்றம் யூக்ளிடின் முற்கோளைப் (*எலிமெண்ட்ஸ்* VII, 30) பயன்படுத்தி நிறுவப்படுகிறது (*a* , *b* என்ற இரு இயல் எண்களின் பெருக்கத்தைப் பகாஎண் *p* வகுக்குமானால், கண்டிப்பாக அது *a* அல்லது *b* அல்லது இரண்டையும் வகுக்கும்). )  
தேற்றத்தின் கூற்று: *1ஐ விடப் பெரியதான ஒவ்வொரு முழுஎண்ணும் பகாஎண்களின் பெருக்கமாக அமையும்*  
இந் நிறுவலில் தொகுத்தறிதல்முறை பயன்படுத்தப்படுகிறது.  
நிறுவலின் படிநிலைகள்:
- நிறுவலுக்கு எடுத்துக்கொள்ளப்படும் முழுஎண் *n*.
- 1 க்கும், *n* க்கும் இடையிலான அனைத்து முழுஎண்களுக்கும் இக்கூற்று உண்மையென அனுமானம் கொள்ள வேண்டும்.
- *n* பகாஎண் எனில், அது ஒரேயொரு பகாக்காரணி கொண்ட மிகஎளிய பெருக்கமாக (trivial product) உள்ளது. எனவே தேற்றத்தின் கூற்று உண்மை ஆகிறது.
- மாறாக *n* பகுஎண் எனில், *n* = *ab* , 1 < *a* ≤ *b* < *n*. (*a*, *b* முழுஎண்கள்) என அமையும்.
- 1 க்கும், *n* க்கும் இடையிலான அனைத்து முழுஎண்களுக்கும் தேற்றத்தின்கூற்று உண்மையென அனுமானம் செய்யப்பட்டுள்ளதால் *a*, *b* இரண்டும் பகாஎண்களின் பெருக்கமாக அமையும்:
:*a* = *p*<sub>1</sub>*p*<sub>2</sub>...*p*<sub>*j*</sub>
:*b* = *q*<sub>1</sub>*q*<sub>2</sub>...*q*<sub>*k*</sub>
- இவை இரண்டையும் பெருக்க,
:*n* = *ab* = *p*<sub>1</sub>*p*<sub>2</sub>...*p*<sub>*j*</sub>*q*<sub>1</sub>*q*<sub>2</sub>...*q*<sub>*k*</sub>  
அதாவது *n* ம் பகாஎண்களின் பெருக்கமாக அமைகிறது.
- எனவே தொகுத்தறிதல்முறையில் தேற்றம் நிறுவப்பட்டது.
# எண்கணிதத்தின் அடிப்படைத் தேற்றம்

## நிறுவல்

### தனித்தன்மை

- தனித்தன்மையை நிறுவுவதற்காக, *s* > 1 என்ற முழுஎண் இருவிதமாகப் பகாஎண்களின் பெருக்கமாக உள்ளதென அனுமானித்துக் கொள்ளலாம்:
:<math>
\begin{align}
s
&=p_1 p_2 \cdots p_m \\
&=q_1 q_2 \cdots q_n.
\end{align}
</math>
- தேற்றத்தின் படி ஒவ்வொரு முழுஎண்ணும் ஒரேயொரு விதத்தில்தான் பகாஎண்களின் பெருக்கமாக அமையும் என்பதை நிறுவ, *m* = *n* என்றும் *q*<sub>*j*</sub> ஆனது *p*<sub>*i*</sub> க்களின் மாற்றமைப்பு எனவும் காட்டவேண்டும்.  
;நிறுவற் படிநிலைகள்
- யூக்ளிடின் முற்கோளின்படி, *p*<sub>1</sub> ஆனது *q*<sub>*j*</sub> க்களில் ஏதாவது ஒன்றையாவது வகுக்கும்; அதனைக் *q*<sub>1</sub> எனக் கொள்ளலாம். இப்போது *q*<sub>1</sub> ஒரு பகாஎண்ணாகவும் உள்ளது, அதேசமயம் *p*<sub>1</sub> இன் வகுஎண்ணாகவும் உள்ளது எனவே *p*<sub>1</sub> = *q*<sub>1</sub> ஆக இருந்தால் மட்டுமே இது சாத்தியமாகும்.
:*p*<sub>1</sub> = *q*<sub>1</sub>
:<math>
\begin{align}
\frac{s}{p_1}
&=p_2 \cdots p_m \\
&=q_2 \cdots q_n.
\end{align}
</math>  
- இதேபோல் *p*<sub>2</sub> ம் *q*<sub>*j*</sub> க்களில் ஒன்றாக இருக்கும். *p*<sub>2</sub> = *q*<sub>2</sub> எனக் கொள்ள:
:<math>
\begin{align}
\frac{s}{p_1 p_2}
&=p_3 \cdots p_m \\
&=q_3 \cdots q_n.
\end{align}
</math>  
- இதிலிருந்து, ஒவ்வொரு *p*<sub>*i*</sub> ம் ஏதாவதொரு *q*<sub>*j*</sub> க்குச் சமமாக இருக்கும் என்பதையும் *m* ≤ *n* என்பதையும் அறியலாம்.
- இப்பொழுது <math>p</math> க்குப் பதில் <math>q</math>வையும் மற்றும் <math>q</math>க்குப் பதிலாக <math>p</math>வையும் மாற்றிக் கொண்டு இம் முயற்சியைத் தொடர, ஒவ்வொரு *q*<sub>*i*</sub> ம் ஏதாவதொரு *p*<sub>*j*</sub> க்குச் சமமாக இருக்கும் என்பதையும் *n* ≤ *m* என்பதையும் அறியலாம்.
- எனவே, *m* = *n* மற்றும் அனைத்து *p*<sub>*i*</sub> க்களும் *q*<sub>*i*</sub> க்களும் சமகாரணிகள்.
- இதனால் ஒரு முழுஎண்ணை ஒரேயொரு விதத்தில் மட்டுமே பகாஎண்களின் பெருக்கமாக எழுத முடியும் என்ற தனித்தன்மை நிறுவப்படுகிறது.
# ராஞ்சி மாவட்டம்

**ராஞ்சி மாவட்டம்** இந்திய மாநிலமான ஜார்க்கண்டில் உள்ளது.
இதன் தலைமையகம் ராஞ்சி நகரில் உள்ளது.
# ராஞ்சி மாவட்டம்

## பொருளாதாரம்

இது வளர்ச்சியில் பின்தங்கிய மாவட்டங்களில் ஒன்று. மத்திய அரசு வழங்கும் வளர்ச்சி நிதியைப் பெறுகிறது.
# ராஞ்சி மாவட்டம்

## மக்கள் தொகை

2011-ஆம் ஆண்டு மக்கள் தொகைக் கணக்கெடுப்பின்போது, 2,912,022 மக்கள் வாழ்ந்தனர்.
சதுர கிலோமீட்டருக்குள் 557 பேர் என்ற அளவில் மக்கள் அடர்த்தி உள்ளது. ஆயிரம் ஆண்களுக்கு இணையாக 950 பெண்கள் என்ற அளவில் பால் விகிதம் அமைந்துள்ளது. இங்கு வாழும் மக்களில் 77.13% பேர் கல்வியறிவு பெற்றுள்ளனர்.
# ராஞ்சி பல்கலைக்கழகம்

**ராஞ்சி பல்கலைக்கழகம்** இந்திய மாநிலமான சார்க்கண்ட் தலைநகர் ராஞ்சியில் உள்ளது. பல்கலைக்கழகத்தில் 90,000 மாணவர்கள் படிக்கின்றனர். இங்கு உள்ள மைய நூல்கத்தில் 150,000 நூல்கள் இருக்கின்றன. ஆண்களுக்கும் பெண்களுக்கும் தனி விடுதிகள் உள்ளன. இந்த பல்கலைக்கு பல்கலைக்கழக மானியக் குழு 38 கோடி ரூபாயை ஆண்டுதோறும் வழங்குகிறது.  
இது ஜார்க்கண்டில் உள்ள ராஞ்சி, கும்லா, குந்தி, சிம்தேகா, லோஹார்தாகா ஆகிய மாவட்டங்களில் உள்ள கல்லூரிகளை இணைத்துக் கொண்டுள்ளது. இங்கு அறிவியல், மாந்தவியல், பொருளியல் உள்ளிட்ட துறைகளில் பாடம் நடத்துகின்றனர்.
# ராஞ்சி ரயில் நிலையம்

**ராஞ்சி ரயில் நிலையம்** ராஞ்சி நகரத்துக்கான ரயில் போக்குவரத்துக்காக உருவாக்கப்பட்டது. ராஞ்சி நகரம், இந்திய மாநிலமான ஜார்க்கண்டில் உள்ள ராஞ்சி மாவட்டத்தின் தலைநகரம் ஆகும். ராஞ்சியில் இருந்து தில்லிக்கும், கல்கத்தாவுக்கு, பாட்னாவுக்கும் அடிக்கடி ரயில்கள் இயக்கப்படுகின்றன. ராஞ்சி நகரில் நான்கு ரயில் நிலையங்கள் உள்ளன.
# ராஞ்சி ரயில் நிலையம்

## பிற போக்குவரத்து வழிகளுடான இணைப்பு

இந்த நிலையத்தின் அருகில் பேருந்து நிலையம் உள்ளது.
ராஞ்சி சந்திப்பிற்கு அருகில் உள்ள விமான நிலையங்களை கீழே காணவும்.  
1. பிர்சா முண்டா விமான நிலையம், ராஞ்சி
1. கயா விமான நிலையம்
1. லோக் நாயக் ஜெயபிரகாஷ் விமான நிலையம், பட்னா
1. நேதாஜி சுபாசு சந்திரபோசு பன்னாட்டு வானூர்தி நிலையம், கொல்கத்தா
# விக்கிப்பீடியா:முதற்பக்கக் கட்டுரைகள்/சூலை 13, 2014

**தமிழ் அச்சிடலின்** அறிமுகமும் வளர்ச்சியும் திருத்தூதுப் பணிக்காக இந்தியா வந்திருந்த சமயப் பரப்புரையாளர்களாலும் பிரித்தானியக் கிழக்கிந்தியக் கம்பனியின் முயற்சிகளாலும் நிகழ்ந்தது. இந்த தொடக்க கட்ட வளர்ச்சிக்கு முதன்மையாளர்களாக இயேசு சபை இறைப்பணியாளர்களும் பின்னர் சீர்திருத்தத் திருச்சபையின் போதகர்களும் இந்து அறிஞர்களும் குறிப்பிடப்படுகிறார்கள். புதிதாக குடிபுகுந்தவர்கள் உள்ளூர் மொழியின் முக்கியத்துவத்தினை உணர்ந்தவர்களாக தங்கள் சமய போதனைகளை உள்ளூர் மொழிகளில் பரப்ப எடுத்த முயற்சிகள் தென்னிந்தியாவில் நாட்டுமொழிகளில் அச்சிடும் பண்பாட்டை அறிமுகப்படுத்தியது. கிழக்கிந்தியக் கம்பனி வைத்திருந்த தடைகள், குடியேற்றக்கால சூழ்நிலைகள், நடைமுறைச் சிக்கல்கள், கல்வி இல்லாமை, சாதிய ஒடுக்குமுறைகள், அக்கறையின்மை எனப் பல்வேறு காரணங்களால் தமிழ் அச்சுக்கலை மந்தமாகவே வளர்ச்சி பெற்றது. இதனால் பெருந்தொகை இலக்கியங்கள் பதிக்கப்படாமலேயே அழிந்து போயின. இன்று கிடைக்கும் தமிழ் இலக்கியங்கள் 19 ஆம் நூற்றாண்டின் நடுப்பகுதியில் இருந்து பதிக்கப்பட்ட ஆக்கங்கள் ஆகும். **மேலும்...**
---  
**கிறித்தவ தன்விளக்கம்** என்பது கிறித்தவ இறையியலின் ஒரு பகுதியாக அமைந்து, கிறித்தவ மறைக்குப் பகுத்தறிவு அடிப்படைகளை வழங்கி, மறுப்புகளுக்குப் பதில் அளிக்கின்ற துறை ஆகும். கிறித்தவ சமய வரலாற்றில் "தன்விளக்கம்" வெவ்வேறு வடிவங்களில் அமைந்தது. புனித பவுல் விவிலியக் காலத்திலும், பின்னர் திருச்சபையின் தொடக்க நூற்றாண்டுகளில் ஒரிஜன், அகுஸ்தீன், யுஸ்தின், தெர்த்தூல்லியன் போன்ற திருச்சபைத் தந்தையரும் , நடுக்காலத்தில் அக்வீனா தோமா, கான்டெர்பரி அகுஸ்தீன் போன்ற இறையியலாரும் கிறித்தவ சமயத்திற்குத் தன்விளக்கம் அளித்தோருள் குறிப்பிடத்தக்கவர் ஆவர். அறிவொளிக் காலக் கட்டத்தில் பிளேசு பாஸ்கால் என்பவரும், நவீன காலத்தில் ஜி.கே. செஸ்டர்டன், சி. எஸ். லூயிஸ் ஆகியோரும், தற்காலத்தில் டக்ளஸ் வில்சன், ஆல்வின் ப்ளான்டிங்கா மற்றும் வில்லியம் லேன் க்ரேக் ஆகியோரும் கிறித்தவ தன்விளக்கத் துறையில் சிறந்து விளங்குவோர் ஆவர். **மேலும்...**
# உருசிய நடுவண் விண்வெளி நிறுவனம்

**உருசிய நடுவண் விண்வெளி நிறுவனம்** (*Russian Federal Space Agency*, ), வழமையாக **உரோசுகோசுமோசு** (Роскосмос *Russpace*) [ஆங்கில சுருக்குப் பெயர்களாக **FKA** (ФКА) மற்றும் **RKA** (РКА)] உருசியாவின் விண்வெளி அறிவியல் திட்டத்திற்கும் பொதுவான விண்வெளியியல் ஆய்வுக்கும் பொறுப்புள்ள அரசு அமைப்பாகும். இது முன்னதாக **உருசிய வான்பயண விண்வெளி நிறுவனம்** என அழைக்கப்பட்டு வந்தது.  
இதன் தலைமையகம் மாஸ்கோவில் அமைந்துள்ளது. முதன்மையான *திட்டக் கட்டுப்பாடு விண்பயண இயக்க மையம்* அண்மையிலுள்ள கோரோலெவ் நகரில் அமைந்துள்ளது. *காகரின் வானோடிகள் பயிற்சி மையம்* (GCTC) இசுடார் சிட்டியில் அமைந்துள்ளது. விண்வெளி உந்துகைகளுக்கு கசக்ஸ்தானில் உள்ள பைக்கனூர் விண்வெளி நிலையமும் (பெரும்பாலான ஏவல்கள், ஆளுள்ளதும் ஆளில்லாததும், இங்கிருந்தே நிகழ்கின்றன) வடக்கு உருசியாவிலுள்ள பிளெசெட்ஸ்க் விண்வெளி நிலையமும் (Plesetsk Cosmodrome) (முதன்மையாக ஆளில்லா படைத்துறை பயன்பாடுகளுக்கு) பயன்படுத்தப்படுகின்றன.  
அக்டோபர் 10, 2013 முதல் பொது இயக்குநராக ஒலெக் ஓஸ்டாபென்கோ பொறுப்பேற்றுள்ளார்.
# உருசிய நடுவண் விண்வெளி நிறுவனம்

## உருசிய (சோவியத்) விண்வெளி வரலாற்றுக் காட்சிக்கூடம்

### நபர்கள்

<></>
# உருசிய நடுவண் விண்வெளி நிறுவனம்

## உருசிய (சோவியத்) விண்வெளி வரலாற்றுக் காட்சிக்கூடம்

### விண்கலங்கள்

<></>
# உருசிய நடுவண் விண்வெளி நிறுவனம்

## உருசிய (சோவியத்) விண்வெளி வரலாற்றுக் காட்சிக்கூடம்

### ஏவுகை வாகனங்கள்

<></>
# காரைக்கால் தொடருந்து நிலையம்

**காரைக்கால் ரயில் நிலையம்** காரைக்காலின் ரயில் போக்குவரத்திற்காக எழுப்பப்பட்டது. இது புதுச்சேரிக்கு உட்பட்ட காரைக்காலில் உள்ளது. இது திருச்சிராப்பள்ளியில் இருந்து கிலோமீட்டர் தொலைவில் உள்ளது. சென்னையில் இருந்து தொலைவில் உள்ளது.
# காரைக்கால் தொடருந்து நிலையம்

## அமைவிடம்

இது கிழக்குக் கடற்கரைச் சாலைக்கு அருகில் உள்ளது. காரைக்கால் பேருந்து நிலையம் 3 கிலோமீட்டர் தொலைவில் உள்ளது. திருச்சிராப்பள்ளி பன்னாட்டு வானூர்தி நிலையம் 130 கிலோமீட்டர் தொலைவில் உள்ளது.
இங்கிருந்து 11 கிலோமீட்டர் சென்றால் காரைக்கால் துறைமுகத்தை அடையலாம்.
# காரைக்கால் தொடருந்து நிலையம்

## இயக்கம்

இந்த இடத்தில் இருந்து இயக்கப்படும் ரயில்களும், வந்து சேரும் ரயில்களும் பட்டியலிடப்பட்டுள்ளன.
| எண் | ரயிலின் எண் | சேரும் இடம் | ரயிலின் பெயர் |  |
| --- | --- | --- | --- | --- |
| 1. | 16176/16175 | சென்னை | காரைக்கால் விரைவுவண்டி (நாள்தோறும்) |  |
| 2. | 16187/16188 | எர்ணாகுளம் | டீ கார்டன் எக்ஸ்பிரஸ் (நாள்தோறும்) |  |
| 3. | 11018/11017 | லோக்மான்ய திலக் முனையம், மும்பை | குர்லா எக்ஸ்பிரஸ் (வாரந்தோறும்) |  |
| 4. | 56513/56514 | பெங்களூர் | எலக்ட்ரானிக் சிட்டி வேக பயணியர் ரயில் (நாள்தோறும்) |  |
| 5. | 56711/56712 | திருச்சிராப்பள்ளி சந்திப்பு | திருச்சிராப்பள்ளி பயணியர் ரயில் (நாள்தோறும்) |  |
| 6. | 76813/76814 | வேளாங்கண்ணி | DEMU (நாள்தோறும்) |  |
| 7. | 76815/76816 | தஞ்சாவூர் | DEMU (நாள்தோறும்) | } |
# காரைக்கால் தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தேர்ந்தெடுக்கப்பட்ட தமிழ்நாட்டின் 75 நிலையங்களில் இதுவும் ஒன்றாகும். மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் திருச்சிராப்பள்ளி தொடருந்து கோட்டத்தில் 15 நிலையங்கள் தேர்ந்தெடுக்கப்பட்டன, காரைக்கால் தொடருந்து நிலையத்தை புதுப்பிக்கும் பணிக்கு 5.37 கோடி ரூபாய் ஒதுக்கப்பட்டுள்ளது.
# காரைக்கால் தொடருந்து நிலையம்

## இணைப்புகள்

தென்னக ரயில்வே
# விக்கிப்பீடியா:Statistics/weekly/13-Jul-2014
# புதுச்சேரி தொடருந்து நிலையம்

**புதுச்சேரி தொடருந்து நிலையம்** (குறியீடு:PDY) ஆனது புதுச்சேரி நகரத்திற்கு, தொடருந்து போக்குவரத்திற்காக உருவாக்கப்பட்டது.
# புதுச்சேரி தொடருந்து நிலையம்

## அமைவிடமும் அமைப்பும்

புதுச்சேரி தொடருந்து நிலையம், புதுச்சேரியில் உள்ள சுப்பையா சாலையில் உள்ளது. இங்கிருந்து ஏறத்தாழ 1 கிலோமீட்டர் தொலைவில் புதுச்சேரி பேருந்து நிலையம், அரவிந்தர் ஆசிரமத்தை ஏறத்தாழ 2 கிலோமீட்டர் தொலைவில் அடையலாம். இங்கிருந்து ஏறத்தாழ 7 கிலோமீட்டர் தொலைவில் புதுச்சேரி வானூர்தி நிலையம் உள்ளது.  
இந்த நிலையத்தில் மூன்று நடைமேடைகள் உள்ளன. செயல்பாட்டில் இல்லாத பொருட்களை ஏற்றும் மேடையும் உள்ளது.
# புதுச்சேரி தொடருந்து நிலையம்

## தொடருந்துகள்

இங்கிருந்து புறப்படும்/வந்து சேரும் தொடருந்துகளைப் பற்றிய விவரங்கள் கீழே தரப்பட்டுள்ளன.  
| எண் | தொடருந்து எண் | புறப்படும் இடம் | வந்து சேரும் இடம் | தொடருந்தின் பெயர் |  |
| --- | --- | --- | --- | --- | --- |
| 1. | 16116/16115 | புதுச்சேரி | சென்னை | ஆரோவில் எக்ஸ்பிரஸ் (அனைத்து நாட்களிலும்) |  |
| 2. | 11006/11005 | புதுச்சேரி | மும்பை தாதர் | சாளுக்யா எக்ஸ்பிரஸ் (வாரத்திற்கு மூன்று நாட்கள்) |  |
| 3. | 22403/22404 | புதுச்சேரி | புது தில்லி | புது தில்லி எக்ஸ்பிரஸ் (வாரந்தோறும்) |  |
| 4. | 12868/12867 | புதுச்சேரி | ஹவுரா | அரவிந்தர் எக்ஸ்பிரஸ் (வாரந்தோறும்) |  |
| 5. | 12897/12898 | புதுச்சேரி | புவனேசுவரம் | புவனேஷ்வர் எக்ஸ்பிரஸ் (வாரந்தோறும்) |  |
| 6. | 16855/16856 | புதுச்சேரி | மங்களூர் | மங்களூர் எக்ஸ்பிரஸ் (வாரந்தோறும்) |  |
| 7. | 16573/16574 | புதுச்சேரி | யஷ்வந்த்பூர் | யஷ்வந்துபூர் விரைவுவண்டி (வாரந்தோறும்) |  |
| 8. | 16861/16862 | புதுச்சேரி | கன்னியாகுமரி | கன்னியாகுமாரி விரைவுவண்டி (வாரந்தோறும்) |  |
| 9. | 17413/17414 | புதுச்சேரி | திருப்பதி | திருப்பதி எக்ஸ்பிரஸ் (வாரந்தோறும்) |  |
| 10. | 16857/16858 | புதுச்சேரி | மங்களூர் சென்ட்ரல் | மங்களூர் விரைவுவண்டி (வாரந்தோறும்) |  |
| 11. | 56038/56037 | புதுச்சேரி | சென்னை | சென்னை பயணியர் தொடருந்து் (நாள்தோறும்) |  |
| 12. | 56041/56042 | புதுச்சேரி | திருப்பதி | திருப்பதி பயணியர் தொடருந்து் (நாள்தோறும்) |  |
| 13. | 56862/56861 | புதுச்சேரி | விழுப்புரம் | விழுப்புரம் பயணியர் தொடருந்து் (நாள்தோறும்) |  |
| 14. | 56864/56863 | புதுச்சேரி | விழுப்புரம் | விழுப்புரம் பயணியர் தொடருந்து் (நாள்தோறும்) |  |
| 15. | 56866/56865 | புதுச்சேரி | விழுப்புரம் | விழுப்புரம் பயணியர் தொடருந்து் (நாள்தோறும்) | } |
# அரக்கோணம் சந்திப்பு தொடருந்து நிலையம்

**அரக்கோணம் சந்திப்பு தொடருந்து நிலையம்** (*Arakkonam Junction railway station*, நிலையக் குறியீடு:*AJJ*) என்பது தமிழ்நாட்டின், இராணிப்பேட்டை மாவட்டத்தில், அரக்கோணம் நகரில் அமைந்துள்ள, ஒரு தொடருந்து நிலையமாகும். இது தென்னிந்தியாவின் முதல் தொடருந்து பாதையில் அமைந்துள்ள, இந்தியாவின் பழமையான தொடருந்து நிலையங்களில் ஒன்றாகும். இது தென்னக இரயில்வே மண்டலத்தின் மும்பை - சென்னை வழித்தடத்தில், குண்டக்கல் - சென்னை எழும்பூர் பிரிவில் அமைந்துள்ளது. இங்கு அதிவிரைவு இரயில்களைத் தவிர, அனைத்து இரயில்களும் நின்று செல்கின்றன. இங்கிருந்து சென்னைக்கு புறநகர் இரயில்களும் இயக்கப்படுகின்றன.  
இது சென்னை - பெங்களூரு - கோயம்புத்தூர், திருப்பதி வழித்தடத்தில் அமைந்துள்ளது. இந்த நிலையத்தை நாளொன்றுக்கு நூறுக்கும் அதிகமான இரயில்கள் கடந்து செல்கின்றன.  
இது எட்டு நடைமேடைகளைக் கொண்டது. மூன்றாம், நான்காம் நடைமேடைகளை சென்னைப் புறநகர் இரயில்களில் செல்வோர் பயன்படுத்துகின்றனர். முதலாம், இரண்டாம் நடைமேடைகளை சென்னை, பெங்களூரு, கோயம்புத்தூர், திருப்பதி ஆகிய ஊர்களுக்குச் செல்லும் பயணிகள் பயன்படுத்துகின்றனர்.
# அரக்கோணம் சந்திப்பு தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் சென்னை தொடருந்து கோட்டத்தில் 17 நிலையங்கள் தேர்ந்தெடுக்கப்பட்டன, அரக்கோணம் சந்திப்பு தொடருந்து நிலையத்தை புதுப்பிக்கும் பணிக்கு 22 கோடி ரூபாய் ஒதுக்கப்பட்டுள்ளது.
# அரக்கோணம் சந்திப்பு தொடருந்து நிலையம்

## இரயில்கள்

இங்கிருந்து செல்லும் இரயில்களின் பட்டியலை கீழே காணவும்.
| இரயிலின் எண். | பெயர் | வகை | சேரும் இடம் | வழி |
| --- | --- | --- | --- | --- |
| 56261 | அரக்கோணம் - பெங்களூர் பயணியர் இரயில் | பயணிகள் இரயில் (நாள் தோறும்) | பெங்களூர் நகரம் | ஜோலார்பேட்டை |
| 16085 | அரக்கோணம் - ஜோலார்பேட்டை விரைவுவண்டி | விரைவுவண்டி (நாள் தோறும்) | ஜோலார்பேட்டை | காட்பாடி சந்திப்பு |
| 56011 | அரக்கோணம் - கடப்பா பயணியர் இரயில் | பயணிகள் இரயில் (நாள்தோறும்) | கடப்பா | ரேணிகுண்டா |
# அரக்கோணம் சந்திப்பு தொடருந்து நிலையம்

## அரக்கோணம் சந்திப்பிற்கு வந்தடையும் வழிதடங்கள்

| புறப்படும் இடம் | தொடருந்து நிலையம் வழியாக செல்கிறது | வகை / வழித்தடம் |  |
| --- | --- | --- | --- |
| காட்பாடி சந்திப்பு | அரக்கோணம் சந்திப்பு | அகலப்பாதை, மின்மயமாக்கப்பட்ட - இரட்டை வழித்தடம் |  |
| ரேணிகுண்டா | அரக்கோணம் சந்திப்பு | அகலப்பாதை, மின்மயமாக்கப்பட்ட - இரட்டை வழித்தடம் |  |
| எம். ஜி. ஆர். சென்னை சென்ட்ரல் | அரக்கோணம் சந்திப்பு | அகலப்பாதை, மின்மயமாக்கப்பட்ட - நான்கு வழித்தடம் |  |
| செங்கல்பட்டு | அரக்கோணம் சந்திப்பு | அகலப்பாதை, மின்மயமாக்கப்பட்ட - ஒற்றை வழித்தடம் | } |
# அரக்கோணம் சந்திப்பு தொடருந்து நிலையம்

## நான்கு தடங்களைக் கொண்ட வழிகள்

- தெற்கு வழித்தடம், சென்னைக் கடற்கரை முதல் தாம்பரம் வரை.
- மேற்கு வழித்தடம், எம். ஜி. ஆர். சென்னை சென்ட்ரல் முதல் அரக்கோணம் வரை.
# செங்கல்பட்டு சந்திப்பு தொடருந்து நிலையம்

**செங்கல்பட்டு சந்திப்பு தொடருந்து நிலையம்** (*Chengalpattu Junction railway station*, நிலையக் குறியீடு:*CGL*) சென்னை புறநகர் ரயில்வேக்கு உட்பட்டது. இது செங்கல்பட்டில் அமைந்துள்ளது. இந்திய இரயில்வேயின் பிரிவான தென்னக இரயில்வேயின் சென்னை இரயில்வே கோட்டத்தின் கீழ் இயங்குகிறது.
# செங்கல்பட்டு சந்திப்பு தொடருந்து நிலையம்

## வரலாறு

தாம்பரம் - செங்கல்பட்டு வழித்தடம் மின்மயமாக்கலுடன், சனவரி 9, 1965 அன்று இந்நிலையம் மின்மயமாக்கப்பட்டது.
# செங்கல்பட்டு சந்திப்பு தொடருந்து நிலையம்

## அமைவிடமும் அமைப்பும்

இது செங்கல்பட்டு நகரத்தின் நடுவில், கொலவை ஏரி கரையில் அமைந்துள்ளது. இதன் அருகில் மாநில நெடுஞ்சாலை - 58 செல்கிறது. இதன் அருகிலேயே பேருந்து நிலையம் உள்ளது.  
இங்கிருந்து 35 கிலோமீட்டர் தொலைவில் சென்னை பன்னாட்டு வானூர்தி நிலையம் அமைந்துள்ளது.
# செங்கல்பட்டு சந்திப்பு தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் சென்னை தொடருந்து கோட்டத்தில் 17 நிலையங்கள் தேர்ந்தெடுக்கப்பட்டன, செங்கல்பட்டு சந்திப்பு தொடருந்து நிலையத்தை புதுப்பிக்கும் பணிக்கு 22.14 கோடி ரூபாய் ஒதுக்கப்பட்டுள்ளது.
# செங்கல்பட்டு சந்திப்பு தொடருந்து நிலையம்

## புறநகர் இரயில்கள்

இங்கிருந்து சென்னைக்கும், சென்னையில் இருந்து இங்கும் புறநகர் ரயில்கள் இயக்கப்படுகின்றன.
# தஞ்சாவூர் சந்திப்பு தொடருந்து நிலையம்

**தஞ்சாவூர் தொடருந்து நிலையம்** (*Thanjavur Junction railway station*, நிலையக் குறியீடு:*TJ*) என்பது தமிழ்நாட்டின், தஞ்சாவூர் மாவட்டத்தில், தஞ்சாவூர் நகரில் அமைந்துள்ள, ஒரு தொடருந்து நிலையமாகும். இது தென்னக ரயில்வேயின் திருச்சிராப்பள்ளி கோட்டத்துக்கு உட்பட்டது.
# தஞ்சாவூர் சந்திப்பு தொடருந்து நிலையம்

## கண்ணோட்டம்

தஞ்சாவூர் நகரம் ஒன்பதாம் நூற்றாண்டிலிருந்து 13 ஆம் நூற்றாண்டு வரை தொடர்ச்சியாக இல்லாமல் சிறிது கால இடைவெளியில் சோழப் பேரரசின் தலைநகராக இருந்தது. இந்த காலகட்டத்தில் பல கோயில்கள் கட்டப்பட்டன. அவை தென்னிந்திய கட்டிடக்கலைக்கு சிறந்த சாட்சியாக திகழ்கின்றன. அதனால் இந்நகரம் யாத்திரை மற்றும் சுற்றுலா தளமாக திகழ்கிறது.
# தஞ்சாவூர் சந்திப்பு தொடருந்து நிலையம்

## வரலாறு

தஞ்சாவூர் ஆனது கோரமண்டல் கடற்கரையின், முதன்மை வழித்தடத்தில் அமைந்துள்ளது. சென்னையை - திருச்சிராப்பள்ளியுடன், விழுப்புரம், கடலூர், மயிலாடுதுறை (மாயாவரம்) மற்றும் தஞ்சாவூர் சந்திப்புகள் வழியாக இணைக்கிறது. 1861 ஆம் ஆண்டில் இந்தியாவின் கிரேட் தென்னிந்திய இரயில்வே (GSIR) ஆனது 125 கி.மீ (78 மைல்) தொலைவில், (5 அடி 6 அங்குலம்) அளவில் அகலப்பாதையாக நாகப்பட்டினம் முதல் திருச்சிராப்பள்ளி இடையே கட்டியது, மேலும் இந்த பாதை அடுத்த ஆண்டு போக்குவரத்துக்கு திறக்கப்பட்டது. இது சென்னைக்கு தெற்கே ஒரு புதிய வளர்ச்சியாக இருந்தது. 1874 இல் தென் இந்திய ரயில்வே கம்பெனியால் கிரேட் தென்னிந்திய இரயில்வே (GSIR) கையகப்படுத்திய பின்னர், நாகப்பட்டினம் - திருச்சிராப்பள்ளி பாதை 1875இல் 1,000 மிமீ (3 அடி 3 3⁄8 அங்குலம்) அகல மீட்டர் பாதையாக மாற்றப்பட்டது.
தென் இந்திய ரயில்வே கம்பெனி 1880 ஆம் ஆண்டில் சென்னை முதல் தூத்துக்குடி வரை 715 கி.மீ (444 மைல்) (மயிலாடுதுறை, கும்பகோணம், தஞ்சாவூர் வழியாக) நீள மீட்டர் பாதை டிரங்க் பாதையை அமைத்தது.
# தஞ்சாவூர் சந்திப்பு தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தேர்ந்தெடுக்கப்பட்ட தமிழ்நாட்டின் 75 நிலையங்களில் இதுவும் ஒன்றாகும். மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் திருச்சிராப்பள்ளி தொடருந்து கோட்டத்தில் 15 நிலையங்கள் தேர்ந்தெடுக்கப்பட்டன, தஞ்சாவூர் சந்திப்பு தொடருந்து நிலையத்தை புதுப்பிக்கும் பணிக்கு 23.23 கோடி ரூபாய் ஒதுக்கப்பட்டுள்ளது.  
உள்ளூர் பாரம்பரிய கலாச்சார சின்னமான தஞ்சாவூர் கோபுர முகத்தினை பிரதிபலிக்கும் வண்ணம் முகத்துவாரம் அமைக்கப்படுகின்றன. வண்ணமிகு பாவுகற்கள் கொண்டு நான்கு சக்கர, இரு சக்கர, மூன்று சக்கர, பேருந்து நிறுத்திமிடங்கள் அமைக்கப்படுகின்றன. இதன் மூலம் எளிதில் பராமரிப்பு பணிகள் செய்வது எளிதாகும்.
பல்லடுக்கு வாகன நிறுத்திமிடங்கள், பயணிகள் காத்திருக்கும் அறைகள், கூடுதலாக ஒர் உயர்நிலை மேம்பாலம் அமைக்கப்படுகின்றன.
# தஞ்சாவூர் சந்திப்பு தொடருந்து நிலையம்

## வழித்தடங்கள்

தஞ்சாவூர் சந்திப்பிலிருந்து மூன்று வழித்தடங்கள் கிளையாக பிரிகின்றன:  
- வடக்கே மயிலாடுதுறை சந்திப்பு
- கிழக்கே நீடாமங்கலம் சந்திப்பு
- மேற்கே திருச்சிராப்பள்ளி சந்திப்பு
# தஞ்சாவூர் சந்திப்பு தொடருந்து நிலையம்

## தொடருந்து சேவைகள்

### விரைவுத் தொடருந்து

- தஞ்சாவூர் சந்திப்பு - சென்னை எழும்பூர் (உழவன் விரைவுத் தொடருந்து) (வழி:விழுப்புரம், மயிலாடுதுறை, கும்பகோணம்)
- சென்னை எழும்பூர் - திருச்செந்தூர் (செந்தூர் விரைவுத் தொடருந்து) (வழி:விழுப்புரம், மயிலாடுதுறை, தஞ்சாவூர், திருச்சி, மதுரை, திருநெல்வேலி)
- சென்னை எழும்பூர் - ராமேஸ்வரம் (படகுமெயில் விரைவுத் தொடருந்து) (வழி:விழுப்புரம், மயிலாடுதுறை, தஞ்சாவூர், திருச்சி, காரைக்குடி, மானாமதுரை, ராமநாதபுரம்)
- சென்னை எழும்பூர் - மதுரை (மகால் அதிவேக விரைவுத் தொடருந்து) (வழி:விழுப்புரம், மயிலாடுதுறை, தஞ்சாவூர், திருச்சி, திண்டுக்கல்)
- சென்னை எழும்பூர் - திருச்சி (சோழன் விரைவுத் தொடருந்து) (வழி:விழுப்புரம், மயிலாடுதுறை, தஞ்சாவூர்)
- திருப்பதி - ராமேஸ்வரம் (மீனாட்சி விரைவுத் தொடருந்து) (வழி:காட்பாடி, வேலூர் கண்டோன்மெண்ட், விழுப்புரம், மயிலாடுதுறை, தஞ்சாவூர், திருச்சி, காரைக்குடி, மானாமதுரை)
- மைசூர் - மயிலாடுதுறை (தஞ்சாவூர் விரைவுத் தொடருந்து) (வழி:பெங்களூர் நகரம், சேலம், கரூர், திருச்சி, தஞ்சாவூர், கும்பகோணம்)
- திருச்சிராப்பள்ளி - மயிலாடுதுறை (மயூரா விரைவுத் தொடருந்து) (வழி:தஞ்சாவூர், கும்பகோணம்)
- காரைக்கால் - எர்ணாகுளம் (டீ கார்டன் விரைவுத் தொடருந்து) (வழி:திருவாரூர், தஞ்சாவூர், திருச்சி, கோயம்புத்தூர், பாலக்காடு, திருச்சூர்)
- மயிலாடுதுறை - கோயம்புத்தூர் (ஜன் சதாப்தி விரைவுத் தொடருந்து) (வழி:கும்பகோணம், தஞ்சாவூர், திருச்சி, கரூர், திருப்பூர், ஈரோடு)
- மன்னார்குடி - கோயம்புத்தூர் (செம்மொழி விரைவுத் தொடருந்து) (வழி:நீடாமங்கலம், தஞ்சாவூர், திருச்சி, கரூர், திருப்பூர், ஈரோடு)
- புவனேஸ்வர் - இராமேஸ்வரம் (புவனேஸ்வர் விரைவுத் தொடருந்து) (வழி:விஜயவாடா, நெல்லூர், சென்னை எழும்பூர், விழுப்புரம், மயிலாடுதுறை, தஞ்சாவூர், திருச்சி, காரைக்குடி, மானாமதுரை)
- வாரணாசி - ராமேஸ்வரம் (வாரணாசி விரைவுத் தொடருந்து) (வழி:அலகாபாத், ஜபல்பூர், விஜயவாடா, நெல்லூர், சென்னை எழும்பூர், விழுப்புரம், தஞ்சாவூர், திருச்சி, காரைக்குடி, மானாமதுரை)
- புதுச்சேரி - கன்னியாகுமரி (கேப்டவுன் விரைவுத் தொடருந்து) (வழி:காரைக்குடி, மானாமதுரை, விருதுநகர், திருநெல்வேலி)
- வாஸ்கோடகாமா - வேளாங்கண்ணி (வாஸ்கோட காமா வேளாங்கண்ணி விரைவுத் தொடருந்து) (வழி:ஹூப்ளி, யஷ்வந்த்பூர், சேலம், கரூர், திருச்சி, தஞ்சாவூர், நாகப்பட்டினம்)
- ராமேஸ்வரம் - பைசாபாத் (அயோத்தி) (சாரதா சேது விரைவுத் தொடருந்து) (வழி:மானாமதுரை, திருச்சி, தஞ்சாவூர், விழுப்புரம், சென்னை எழும்பூர்)
- பைசாபாத் - ராமேஸ்வரம் (வழி:சென்னை எழும்பூர், விழுப்புரம், தஞ்சாவூர், திருச்சி, மானாமதுரை)
- 16848/16847 - செங்கோட்டை - மயிலாடுதுறை சந்திப்பு - செங்கோட்டை விரைவு தொடருந்து (தினசரி)